wickkiey/tamil-wikipedia-chunked huggingface dataset:
# ரொபர்ட் கீ

**ரொபர்ட் கீ** (*Robert Key )*, பிறப்பு: மே 12 1979, இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் 224 முதல்தர துடுப்பாட்டப் போட்டிகளிலும், 194 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2002 - 2005 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
ஒரு வலது கை துவக்க மட்டையாளரான, கீ பதினொரு வயதிலிருந்தே கென்ட் துடுப்பாட்ட அணிக்கு 16 வயதுக்குட்பட்ட போட்டியில் விளையாடினார். 1998 இல் தனது முதல் தரத் துடுப்பாட்டப் போட்டியில் இவர் அறிமுகமானார்.இவர் இங்கிலாந்தின் இளைஞர் அணி சார்பாக எட்டு முதல் தரத் துடுப்பாட்டம் மற்றும் 4 பட்டியல் அ துடுப்பாட்டப் போட்டிகளில் விளையாடினார்.1998 ஆம் ஆண்டு 19 வயதுக்குட்பட்ட துடுப்பாட்ட உலகக் கோப்பையை வென்ற அணியின் உறுப்பினராக இருந்தார்.அந்தத் தொடரில் அதிக ஓட்டங்கள் எடுத்ததனால் இவர் இங்கிலாந்து அ அணியில் சேர்க்கப்பட்டார்.  
மார்கஸ் ட்ரெஸ்கோத்திக்கிற்கு ஏற்பட்ட காயத்தைத் தொடர்ந்து, கீ 2002 ல் இந்தியாவுக்கு எதிராக தேர்வுத் துடுப்பாட்டப் போட்டியில் அறிமுகமானார். இவர் 2002-03 ஆஷஸ் தொடரின் போது ஆஸ்திரேலியாவுக்கு சுற்றுப்பயணம் மேற்கொண்டார். அந்தத் தொடரில் இவர் சிறப்பாக விளையாடினார்.இவரது ஒருநாள் சர்வதேச அறிமுகமானது 2003 ஆம் ஆண்டில் ஜிம்பாப்வேக்கு எதிராக விளையாடியது ஆகும். மார்க் புட்சருக்கு ஏற்பட்ட காயம் காரணமாக 2004 இல் மேற்கிந்தியத் தீவுகளுக்கு எதிரான தொடருக்கு கீ மீண்டும் இங்கிலாந்து அணிக்கு தேர்வானார். தொடரின் முதல் போட்டியில் இவர் தனது முதல் தேர்வுத் துடுப்பாட்ட நூறுகளை அடித்தார். பின்னர் இவர் 221 ஓட்டங்கள் எடுத்தார். மூன்றாவது போட்டியில் இவர் 93 ஓட்டங்கள் எடுத்தார். அந்த ஆண்டின் சிறந்த விசுடன் துடுப்பாட்ட வீரராகத் தேர்வானார். 2004 &ndash; 05 ஆம் ஆண்டுகளில் இங்கிலாந்துத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது. அதுவே இவரது இறுதித் தேர்வுத் துடுப்பாட்டத் தொடர் ஆகும்.இவர் 152 ஓட்டங்கள் எடுத்தார்.
# ரொபர்ட் கீ

## ஆரம்பகால வாழ்க்கை

லண்டனின் கிழக்கு டல்விச்சில் ட்ரெவர் மற்றும் லின் ஆகியோருக்கு மகளாகப் பிறந்தார். கீ ஒரு விளையாட்டுக் குடும்பத்தில் வளர்க்கப்பட்டார்: இவரது தாயார் கென்ட்டின் பெண்கள் துடுப்பாட்ட அணிக்காக விளையாடினார். இவரது தந்தை டெர்பி துடுப்பாட்டச் சங்கத்திற்காகவும் மற்றும் இவரது சகோதரி எலிசபெத் தனது ஜூனியர் பள்ளியில் விளையாடினார். இவர் ஒரு முறை மும்முறை இழப்புகளை எடுத்தார் . இவர் ஒரு பன்முக விளையாட்டு வீரர் ஆவார். இவர் கென்ட்டுக்காக டென்னிஸ் விளையாடினார்.  
கீ பெரும்பாலும் அவரது எடைக்காக எதிர்மறையாக விமர்சிக்கப்படுகிறார். கீ இந்த விஷயத்தைப் பற்றி கூறும் போது: "நான் ஒருபோதும் தடகளம் விளையாடுவதற்குப் பொருத்தமான தோற்றமுடையவளாக இருந்ததில்லை. ஆனால் நான் 19 அல்லது 20 வயதில் இருந்ததை விட தற்போது சரியாக இருப்பதாகவே நான் உணர்கிறேன்" எனத் தெரிவித்தார்.
# டொன் கென்யொன்

**டொன் கென்யொன்** (*Don Kenyon*, பிறப்பு: மே 15 1924 , இறப்பு: நவம்பர் 12 1996) இங்கிலாந்து அணியின் துடுப்பாட்டக்காரர். இவர் 8தேர்வுத் துடுப்பாட்டப் போட்டிகளிலும், 643 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1955 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
"வேகப்பந்து வீச்சாளர்களை எதிர்கொள்ளும் ஒரு திறமையான மட்டைவீரர், இவர் வொர்செஸ்டர்ஷையரின் வரலாற்றில் முதல் தர ஆட்டங்களில் 37,000 க்கும் மேற்பட்ட ஓட்டங்கள் எடுத்த வீரராக இருந்தார்." என்று துடுப்பாட்ட விமர்சன எழுத்தாளர், காலின் பேட்மேன் குறிப்பிட்டுள்ளார்.
# அலெக் கென்னடி

**அலெக் கென்னடி** (*Alec Kennedy*, பிறப்பு: சனவரி 24 1891, இறப்பு: நவம்பர் 15 1959) இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 677 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1923 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வால்டர் கீட்டன்

**வால்டர் கீட்டன்** (*Walter Keeton*, பிறப்பு: ஏப்ரல் 30 1905, இறப்பு: அக்டோபர் 10 1980) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 397 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1934 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மார்க் லாத்வெல்

**மார்க் லாத்வெல்** (*Mark Lathwell*, பிறப்பு: திசம்பர் 26 1971), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 156 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் லோரன்ஸ்

**டேவிட் லோரன்ஸ்** (*David Lawrence *, பிறப்பு: சனவரி 28 1964 ), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1988-1992 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எட்டி லெட்பீட்டர்

**எட்டி லெட்பீட்டர்** (*Eddie Leadbeater*, பிறப்பு: ஆகத்து 15 1927, இறப்பு: ஏப்ரல் 17 2011.) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும்,118 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கனியமுதம் (சிற்றிதழ்)

**கனியமுதம்** இந்தியா தமிழ்நாடு சென்னையிலிருந்து 1987ம் ஆண்டில் வெளிவந்த ஒரு மாத இதழாகும்.
# கனியமுதம் (சிற்றிதழ்)

## ஆசிரியர்

- மேலக் கொடுமளுர் கனி ஆமிரி.
# கனியமுதம் (சிற்றிதழ்)

## பணிக்கூற்று

தீன் சுடர்
# கனியமுதம் (சிற்றிதழ்)

## உள்ளடக்கம்

இசுலாமிய அடிப்படையைக் கொண்டு பல்வேறுபட்ட இலக்கிய ஆக்கங்களும், கோட்பாட்டு ரீதியான விளக்க ஆக்கங்களும் இடம்பெற்றிருந்தன.
# கஸ்புர்ரான் அன் கல்பில் ஜான் (சிற்றிதழ்)

**கஸ்புர்ரான் அன் கல்பில் ஜான்** இலங்கை கொழும்பிலிருந்து 1889ம் ஆண்டில் வெளிவந்த ஒரு வார இதழாகும்.
# கஸ்புர்ரான் அன் கல்பில் ஜான் (சிற்றிதழ்)

## ஆசிரியர்

- சையது முகம்மது உசேன்.
இவர் காயல்பட்டணத்தை சேர்ந்தவர்.
# கஸ்புர்ரான் அன் கல்பில் ஜான் (சிற்றிதழ்)

## பொருள்

கஸ்புர்ரான் அன் கல்பில் ஜான் என்றால் சந்தேகநிவர்த்தி என பொருள்படும்.
# கஸ்புர்ரான் அன் கல்பில் ஜான் (சிற்றிதழ்)

## சிறப்பு

இவ்விதழ் ஓர் அரபுத் தமிழ் இதழாக வெளிவந்துள்ளது. கையெழுத்தில் எழுதி, கல்லச்சில் பதிக்கப்பட்டுள்ளது.
# கஸ்புர்ரான் அன் கல்பில் ஜான் (சிற்றிதழ்)

## உள்ளடக்கம்

19ம் நூற்றாண்டு சூழ்நிலைக்கமைய இதன் ஆக்கங்கள் இடம்பெற்றிருந்தன. குறிப்பாக கஸீதாக்கள் எனப்படும் பாக்கள், இசுலாமிய அறிஞர்கள் பற்றி புகழ்பாடும் பாக்கள் இசுலாமிய கொள்கை விளக்க ஆக்கங்கள் ஆகியன இடம்பெற்றுள்ளன.
# கஸ்புர்ரான் அன் கல்பில் ஜான் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# காம்ரோடு (சிற்றிதழ்)

**காம்ரோடு** இந்தியா திருச்சியிலிருந்து 1940ம் ஆண்டில் மாதமிரு முறை வெளிவந்த ஒரு இதழாகும்.
# காம்ரோடு (சிற்றிதழ்)

## ஆசிரியர்

- கே. ஏ. அமீது
# காம்ரோடு (சிற்றிதழ்)

## உள்ளடக்கம்

இதுவொரு இலக்கிய இதழ் என்றடிப்படையில் புதினங்கள், சிறுகதைகள், கவிதைகள், கட்டுரைகள் போன்ற பல்வேறு அம்சங்களை கொண்டிருந்தன.
# குர்ஆனின் குரல் (சிற்றிதழ்)

**குர்ஆனின் குரல்** இந்தியா. மதுரையிலிருந்து 1958ம் ஆண்டில் வெளிவந்த ஒரு மாத இதழாகும்.
# குர்ஆனின் குரல் (சிற்றிதழ்)

## ஆசிரியர்

- மௌலவி ஹாபிஸ் அ.மு.அப்துல் ஜப்பார் பாகவி
# குர்ஆனின் குரல் (சிற்றிதழ்)

## பணிக்கூற்று

இஸ்லாமியக் கலை ஞானத் திங்கள் இதழ்
# குர்ஆனின் குரல் (சிற்றிதழ்)

## உள்ளடக்கம்

இசுலாமிய அடிப்படைக் கருத்துக்களான ஈமான் எனும் இறைவிசுவாசம், தொழுகை. நோன்பு, சகாத் எனும் ஏழை வரி, ஹஜ் போன்ற கடமைகள் பற்றிய விளக்கக் கட்டுரைகளும் இசுலாமியர்களின் வேத நூலான அல்குர்ஆன் பற்றிய விளக்கங்களையும் இது கொண்டிருந்தது.
# சம்சுல் ஈமான் (சிற்றிதழ்)

**சம்சுல் ஈமான்** இந்தியா, தமிழ்நாடு, சென்னையிலிருந்து 1888ம் ஆண்டில் வெளிவந்த ஒரு மாத இதழாகும்.
# சம்சுல் ஈமான் (சிற்றிதழ்)

## ஆசிரியர்

முகம்மது யூசப்
# சம்சுல் ஈமான் (சிற்றிதழ்)

## பொருள்

சம்சுல் ஈமான் என்ற அரபுப் பதம் நம்பிக்கை சூரியன் என்ற பொருளைத்தரும்.
# சம்சுல் ஈமான் (சிற்றிதழ்)

## உள்ளடக்கம்

இசுலாமிய அடிப்படைக் கருத்துகளுக்கு முக்கியத்துவம் கொடுத்திருந்தது.
# வசந்தம் (சிங்கப்பூர் தொலைக்காட்சி)

**வசந்தம்** (MediaCorp TV12 Vasantham) என்பது சிங்கப்பூரில் தமிழிலும் பிற இந்திய மொழிகளிலும் நிகழ்ச்சிகளை வழங்கும் கட்டணமில்லா தொலைக்காட்சிச் சேவை ஆகும். இது 2008 ஆம் ஆண்டு தொடங்கப்பட்டது. இது சிங்கப்பூர் அரசுக்குச் சொந்தமான மீடியாகார்ப் நிறுவனத்தினால் நிர்வகிக்கப்படுகிறது.
# வசந்தம் (சிங்கப்பூர் தொலைக்காட்சி)

## நிகழ்ச்சிகள்

வசந்தம் தொலைக்காட்சியில் ஒளிபரப்பாகும் தொடர்கள் குடும்பம், காதல், கல்லூரி, பள்ளிக்கூடம், இளமை காலம், காவல், மர்மம் போன்ற வகையில் சார்த்தே கதை அமைந்திருக்கும். 2008 இல் இருந்து இன்று வரை 50 மேல் பட்ட தொடர்கள் ஒளிபரப்பாகியுள்ளது.
- புகழ் பெற்ற தொடர்கள்: வேட்டை, நிஜங்கள், அகல்யா, ரியா, காவியா, அடுக்கு வீட்டு அண்ணாசாமி, உயிரே, கண்ணும் கண்ணும் கொள்ளையடித்தால் போன்ற பலர் தொடர்கள்.
# லேய்டின் கொள்கலன்

**லேய்டின் கொள்கலன்** (**Leiden jar**), என்பது நிலை மின்னை சேமித்துவைக்கும் ஒரு உபகரணமாகும். இதன் உட்புறமும் வெளிப்புறமும் காணப்படும் இரு மின்வாயிகளுக்கிடையில் மின் சேமிக்கப்படுகிறது. இந்த உபகரணம் தனித்தனியே சேர்மன் அறிவியலாளரான ஈவாட் ஜோர்ச் வொன் கிளேஸ்டினால் ஒக்டோபர் 1744 இலும் டச்சு அறிவியலாளரான லேடினைச் சேர்ந்த பீட்டர் வான் மஸன்புரோக் என்பவரால் 1745–1746 காலப்பகுதியிலும் கண்டறியப்பட்டது.
# லேய்டின் கொள்கலன்

## விபரிப்பு

இதன் வகைமாதிரியான கட்டமைப்பு கண்ணாடிக் கொள்கலன் ஒன்றையும் அதனோடு இணைந்து உள், வெளி மேற்பரப்புகளைத் தொடும் உலோக இழைகளையும் கொண்டது. உலோக இழைகள் மின்னேற்றமடைவதைத் தடுப்பதற்காக கொள்கலனின் வாய்க்குக் கீழாக அது மட்டுப்படுத்தப்படும். அதிலிருந்து கொள்கலனின் வாய்க்கு வெளியே நீட்டியதாக ஒரு மின்வாயி பொருத்தப்படும். மின்வாயி சங்கிலி மூலம் உட்புற உலோக இழைக்கு பொருத்தப்பட்டு மின்பிறப்பாக்கி உடன் இணைக்கப்பட்டு மின்னேற்றமடைய விடப்படும். இதன்போது வெளிப்புற உலோக இழை புவித்தொடுப்பு செய்யப்படும். இதன் மூலம் உள்,வெளி இழைகளில் சம அளவிலான ஆனால் ஒன்றுக்கொன்று எதிரான ஏற்றங்கள் தேக்கமடையும்.
# வங்கவராசி

**வங்கவராசி** (அ) **பம்பாய் வாத்துமீன்** (*Bombay Duck*) அல்லது **பம்மலு** என்னும் மீன் இந்தியக்கடல் பகுதியான அரபிக்கடலில் மிக அதிக அளவில் கிடைக்கிறது. இதன் அறிவியல் பெயர் *எர்படோன் நெகரியசு* என்பதாகும். இது ஒரு பொருளாதார முக்கியத்துவமுள்ள மீனாகும். இதை வங்காளத்தில் பம்மலோ அல்லது லோட்டா, குசராத்தியில் பம்மலா மற்றும் மராத்தியில் பாம்பில் எனவும் அழைக்கப்படுகிறது. இது இந்தியக் கடற்பரப்பில் வடபகுதியிலேயே அதிகமாகக் கிடைக்கிறது. இது சீனக்கடற் பரப்பில் அதிகமாக பிடிக்கப்படுகிறது. இதைப் பெரும்பாலும் கருவாடாகவேப் பயன்படுத்துகின்றனர். இதை சீனமொழியில் லாங் டௌ யூ என அழைக்கிறார்கள்.  
இதைப்பிடிக்க தூரிவலை (மடிவலை)களையே (வலைக்கண்ணளவு - 20 மி.மி., நீளம் - 35 - 60 மீ) அதிகமாகப் பயன்படுத்துகின்றனர். இதை 45 கி.மீ. உட்பட்ட 18 முதல் 40 மீ ஆழ்முள்ள கடற்பகுதிகளிலேயே அதிகமாகப் பிடிக்கின்றனர். கார்த்திகை - மார்கழி (நவம்பர் - டிசம்பர்) மாதங்களே அதன் உச்சபருவக் காலமாகும்.  
இது ஏற்றுமதியில் மதிப்புள்ள மீனாகும். இதை கருவாடாக மாற்றி காற்றுப்புகா கொள்கலன்களில் அடைத்து ஏற்றுமதி செய்கின்றனர். இது இந்தியாவிலிருந்து ஏற்றுமதியாகும் மத்தி மற்றும் கானாங்கெளுத்தி மீனிற்கு அடித்தப்படியாக வணிக முக்கியத்துவமுள்ள மீனாகும். இதன் ஆரோக்கியம் குறித்து எழுந்த ஐயத்தின் காரணமாக ஐரோப்பியப் பகுதிகளில் சிலக்காலம் தடை விதிக்கப்பட்டிருந்தது. பின்பு அதன் குறைகள் ஓரளவிற்கு சரிசெய்யப்பட்டு ஏற்றுமதி தொடர்ந்த வன்னம் உள்ளது.
# வங்கவராசி

## பொதுப்பண்புகள்

இது ஒரு வகையான பல்லிமீனாகும். இது *சினோடாண்டிடே* என்னும் மீன் குடும்பத்தைச் சார்ந்தவை. இது இந்திய - மேற்குபசிபிக் கடற்பகுதிகளைத் பிறப்பிடமாகவும் இந்தியாவை ஒட்டியுள்ள அரேபிய வளைகுடாககளிலும் தென்கிழக்குக் கடற்பகுதிகளான தெற்குசீனா மற்றும் அதனை ஒட்டியுள்ள கடற்பகுதிகளை நிலையான வாழ்விடமாகக் கொண்டுள்ளது.  
இது பெரும்பான்மையான ஆழ்கடல் மீன்களுக்கு ஒத்த உருவப்பண்புகளைப் பெற்றிருக்கிறது. இதன் வாய் அகண்டும் உடலில் அதிகப்படியான ஊன்பசை நிறைந்து குழகுழப்பாகவும் சுண்ணாம்புக் குறைவாக உள்ள எலும்புகளால் ஆன மீனாகும். இதற்கு நின்றொளிர்வு (Phosphorescence) தன்மையும் காணப்படுகிறது.  
இது முதலில் ஆழ்கடல் மீனாகவும் பிற்காலத்தில் படிப்படியாக நகர்ந்து ஆழமற்ற கடல்பகுதிகளிலும் கழிமுகங்களிலும் வாழும் தன்மையுடையதாக மாற்றம் பெற்றிருக்கலாம் என கூறப்படுகிறது.
# வங்கவராசி

## பெயர்க்காரணம்

இதன் தமிழ் பெயர்த்தோற்றம் குறித்து உண்மைக்கருத்துக்கள் அறியப்படவில்லை. இது வங்காளத்தை ஒட்டிய வங்கக்கடல் பகுதிகளில் மட்டும் அதிகம் கிடைக்கப் பெறுவதால் இது வங்கவராசி எனப் பெயர்ப் பெற்றிருக்கலாம் என அறியப்படுகிறது.  
ஆங்கிலத்தில் இதன் பெயர்த்தோற்றத்திற்கு இதன் மணம் ஒரு முக்கியக் காரணமாக இருக்கலாம் எனக் கருதப்படுகிறது. இம்மீன்களை ஆங்கிலேயர் காலத்தில் பொதுவாக தொடர்வண்டிகளில் தான் எடுத்துச் சென்று விற்பனை செய்வது வழக்கம். அவ்வாறு எடுத்துச் செல்லும் மீனின் நாற்றமானது அது இருக்கும் பெட்டி முழுதும் மணம் வீசும். ஆங்கிலத்தில் பம்பாய் தொடர்வண்டியில் காணப்படும் பெட்டிகளை பம்பாய் டாக் (Bombay Dak) என அழைக்கபடுவதே பிற்காலத்தில் மருவி பம்பாய் டக்/பம்பாய் வாத்துமீன் என அழைக்கப்பட்டிருக்கலாம் என நம்பப்படுகிறது.
# வங்கவராசி

## கண்டறியும் பண்பு

தாழ்வாய் மேல்வாயைவிட பெரிதாகவும், முதுகுத்துடுப்பைத் தொடர்ந்து தெளிவான கொழுமியத் துடுப்பு காணப்படும். அடித்துடுப்பு/இடுப்புத்துடுப்பு பெரிதாகவும் குதத்துடுப்பு வரை நீண்டும் காணப்படுகிறது. பக்கவாட்டுக்கோடு நீண்டு வால்துடுப்பிற்கு இடையில் குத்திய இடைமடலாக காட்சியளிக்கிறது.  
பொதுவாக 10-30 செ.மீ. நீளமும் அதிகப்படியாக 40 செ.மீ நீளமும் உடையது. இது வெளிறிய வெள்ளை நிறத்திலேயே பொதுவாகக் காணப்படும்.
# வங்கவராசி

## பரவல்

இது மும்பய் பகுதிகளுக்கும் கட்ச வளைகுடா பகுதிகளுக்கும் இடையில் உள்ள அரபிக்கடல் பகுதியில் பரவலாகவும் வங்கக் கடல் பகுதியில் குறைந்தளவே காணப்படுகிறது. அதுவும் வங்காளக் கடல்பகுதியிலியே இது காணப்படுகிறது. இது தமிழ் நாட்டிலும் அதன் ஒட்டிய கடல்பகுதிகளில் அரிதாகவே காணப்படுகிறது.  
உலகம் - ஆப்பிரிக்க கிழக்கு கடற்கரை, சான்சிபர் (Zanzibar) வடக்குப்பகுதிகளிலும், செங்கடல், கட்சவளைகுடா மற்றும் கிழக்கு மற்றும் மேற்கு பசிபிக் பெருங்கடல் பகுதிகளிலும் பரவிக் காணப்படுகிறது.
# வங்கவராசி

## உணவு

இம்மீன் குழம்புச் செய்யப் பொருந்தா மீனாகும். இவை ஊன்பசைப் புரதம் நிறைந்த உறுதியான எலும்புகளில்லா மீன் என்பதால் குழம்பில் பயன்படுத்தும் போது உடைந்து ஒரு கூழ்போல் ஆகிவிடும். இதைப் பெரும்பாலும் நன்கு வறுத்தே உண்கின்றனர்.
# வங்கவராசி

## மேற்கோள்

- Mookerjee HK, Ganguly DN and TC Mazumdav, (1946), On the food of the estuarine fish of Bengal, Sci. and Cult., Calcutta, 11:564 - 565
- Pillay TVR, (1951), A preliminary note on the food and feeding habits of the Bombay duck, *Herpodon nehereus* (Ham) in the river Mattah, Sci. and Cult. Calcutta, 17:261-262
- Khan MZ, (1989), Population dynamics of the Bombay duck, *Harpodon nehereus* (Ham) of Saurashtra coast, Indian journal of Fisheries, 36(2): 93-101
- http://www.clovegarden.com/ingred/seafishv.html
# இட்லர் கோடு

**இட்லர் கோடு** (*Hitler Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ஒன்று இட்லர் அரண்கோடு. இது குசுத்தாவ் கோட்டுக்குப் பின்புறம் அமைந்திருந்தது. குசுத்தாவ் கோட்டினை நேச நாட்டுப் படைகள் ஊடுருவினால், ஜெர்மானியப் படைகள் பின்வாங்க வசதியாக இது அமைக்கப்பட்டிருந்தது. மே 1944ல் இதற்கு “செங்கர் கோடு” என்று பெயர்மாற்றப்பட்டது. தனத் பெயர் இடப்பட்ட ஒரு நிலை வீழ்ந்தால் அது நேச நாட்டுத் தரப்புக்கு பெரும் பரப்புரை வெற்றியாகும் என்று எண்ணிய இட்லர், இதன் பெயரை மாற்ற உத்தரவிட்டார். அப்பகுதியின் ஜெர்மானியத் தளபதி ஜெனரல் வோன் செங்கர் என்பவரின் பெயர் இதற்கு இடப்பட்டது. மே 24, 1944 அன்று பிரித்தானிய 8வது ஆர்மியைச் சேர்ந்த கனடிய மற்றும் போலியப் படைப்பிரிவுகள் இட்லர் அரண்கோட்டினை ஊடுருவின.  
இதற்கு அடுத்து அமைந்திருந்த அரண் கோடு சீசர் கோடு என்றழைக்கப்பட்டது.
# குளிர்காலக் கோடு

**குளிர்காலக் கோடு** (*Winter Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இது **குசுத்தாவ் கோடு** (*Gustav line*) என்றும் அழைக்கப்பட்டது.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் மிகவும் பலமானது “குளிர்காலக் கோடு”. இதன் முன்னால் (தெற்கில்) கூடுதல் பாதுகாவலுக்காக பெர்னார்ட் கோடும் பின்னால் (வடக்கில்) பின்வாங்கும் படைகளின் பாதுகாப்புக்காக இட்லர் கோடும் அமைக்கப்பட்டிருந்தன. குளிர்காலக் கோட்டின் முதன்மை அரண்நிலைகள் இத்தாலியின் மேற்குக் கடற்கரையில் கரிகிலியானோ ஆறு திரேனியக் கடலில் சேரும் இடத்திலிருந்து கிழக்குக் கடற்கரையில் சாங்க்ரோ ஆறு ஏட்ரியாட்டிக் கடலில் இணையும் இடம் வரை நீண்டிருந்தது. இக்கோட்டின் மையப் பகுதி, வட-தெற்காக ரோம் நகருக்குச் செல்லும் 6வது நெடுஞ்சாலையை ஒட்டி கசீனோ நகரைச் சுற்றியிருந்த குன்றுகளை அடிப்படையாகக் கொண்டு அமைக்கப்பட்டிருந்தது. கசீனோ நகர் அமைந்திருந்த லிரி பள்ளத்தாக்கு வழியாகவே ரோம் நகருக்கு செல்ல இயலுமென்பதால், இவ்விடத்தில் குளிர்காலக் கோட்டின் அரண்நிலைகள் வெகுவாக பலப்படுத்தப்பட்டிருந்தன. துப்பாக்கி குழிகள், கான்கிரீட் பதுங்கு நிலைகள், எந்திரத் துப்பாக்கி நிலைகள், கொத்தளங்கள் போன்றவை இக்கோட்டில் மிகுதியாக அமைக்கப்பட்டிருந்தன. இப்பகுதியின் புவியியல் அமைப்பும் பாதுகாவல் படையினருக்கு சாதகாக அமைந்திருந்தது.  
குளிர்காலக் கோட்டினை ஊடுருவ நேச நாட்டுப் படைகள் நவம்பர் 1943 முதல் மே 1944 இறுதி வரை கடுமையாகப் போராட வேண்டியிருந்தது. லா டிஃபென்சா குன்று சண்டை, மோரோ ஆறு போர்த்தொடர், சான் பியேத்ரோ இன்ஃபைன் சண்டை, ஒர்ட்டோனா சண்டை, அன்சியோ சண்டை, சிசுட்டேர்னா சண்டை, மோண்டே கசீனோ சண்டை ஆகிய மோதல்கள் இக்காலகட்டத்தில் குளிர்காலக் கோட்டினை உடைக்க நிகழ்ந்தன. மே 1944 இறுதியில் ஜெர்மானியப் படைகள் முறியடிக்கபப்ட்டு பின்வாங்கின.
# ஹெரி லீ

**ஹெரி லீ** (*Harry Lee*, பிறப்பு: அக்டோபர் 26 1890, இறப்பு: ஏப்ரல் 21 1981) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 437 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஐக்கிய நாடுகள் வியன்னா அலுவலகம்

உள்ள ஐக்கிய நாடுகளின் அலுவலகம்]]  
**ஐக்கிய நாடுகள் வியன்னா அலுவலகம் ** (**United Nations Office in Vienna, UNOV**) ஐக்கிய நாடுகள் அமைப்பின் பல்வேறு முகமைகள் ஒருங்கே அமைவிடம் கொண்டுள்ள நான்கு கட்டிட வளாகங்களில் ஒன்றாகும். இது ஆஸ்திரியாவின் தலைநகர் வியன்னாவில் வியன்னா பன்னாட்டு மையத்தில் அமைந்துள்ளது. சனவரி 1, 1980ஆம் ஆண்டு நிறுவப்பட்ட இந்த அலுவலக வளாகம் ஐநாவின் இத்தகைய அலுவலகங்களில் மூன்றாவது ஆகும்.
# ஐக்கிய நாடுகள் வியன்னா அலுவலகம்

## அங்கம் வகிக்கும் முகமைகள்

**வியன்னாவைத் தலைநகராகக் கொண்டவை:**
- பன்னாட்டு அணுசக்தி முகமையகம் (தனது நிலை குறித்த சிறப்பு ஒப்பந்தம் கொண்டுள்ளது)
- பன்னாட்டு பணச் சலவை தகவல் பிணையம்
- பன்னாட்டு போதைப்பொருள் கட்டுப்பாடு வாரியம்
- முழுமையான அணுகுண்டு சோதனைத் தடை உடன்பாடு அமைப்பிற்கான முன்னேற்பாடான ஆணையம்
- ஐக்கிய நாடுகள் பன்னாட்டு வணிகச் சட்டத்திற்கான ஆணையம்
- ஐக்கிய நாடுகள் தொழில் மேம்பாடு நிறுவனம்
- விண்வெளி விவகாரங்களுக்கான ஐக்கிய நாடுகள் அலுவலகம்
- ஐக்கிய நாடுகள் போதைமருந்துகள் மற்றும் குற்றங்கள் அலுவலகம்  
**வியன்னாவில் கிளைகளைக் கொண்டவை:**
- டான்யூப் ஆறு பாதுகாப்பிற்கான பன்னாட்டு ஆணையம்
- அகதிகளுக்கான ஐக்கிய நாடுகளின் ஆணையம்
- ஐக்கிய நாடுகள் தகவல் சேவை
- திட்டப்பணிகளுக்கான ஐக்கிய நாடுகளின் அலுவலகம்
- ஐக்கிய நாடுகளின் உள் மேற்பார்வை சேவைகளின் புலனாய்வு கோட்டம்
- ஐக்கிய நாடுகளின் அஞ்சல் நிர்வாகம்
- அணுக் கதிர்வீச்சு தாக்கம் குறித்தான ஐக்கிய நாடுகள் அறிவியல் குழு
# ஐக்கிய நாடுகள் வியன்னா அலுவலகம்

## மேலும் பார்க்க

- ஐக்கிய நாடுகள் தலைமையகம்
- ஐக்கிய நாடுகள் ஜெனீவா அலுவலகம்
- ஐக்கிய நாடுகள் நைரோபி அலுவலகம்
# ஐக்கிய நாடுகள் வியன்னா அலுவலகம்

## வெளியிணைப்புகள்

- வியன்னாவில் ஐநா அலுவலக இணையத்தளம்
# பாச்சலூர்

**பாச்சலூர்** இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் மேற்குத் தொடர்ச்சி மலைத்தொடரில் அமைந்துள்ளது. இங்கு மன்றாடியார் ( மன்றாடியார்)சமுதாய மக்கள் பெரும்பாலும் வசித்து வருகின்றனர்.  
இங்கு முக்கிய தொழில் விவசாயம் ஆகும். இப்பகுதியில் வனவிலங்குகள் சிறுத்தை, செந்நாய், கரடி, புள்ளிமான், கடமான், வரையாடு, மலை அணில், யானை, காட்டுமாடு, நீலகிரி கருங்குரங்கு, சாம்பல் நிறக் குரங்கு, தேவாங்கு, காட்டுப்பன்றி, முள்ளம் பன்றி, சருகுமான், கேளையாடு, முயல், கீரி, புனுகு பூனை, காட்டு எலி, கட்டுவிரியன், கண்ணாடிவிரியன், தவளை, தேரை, ஆமை, மீன் வகைகள். வண்ணத்துப்பூச்சிகள் மற்றும் ஏறத்தாழ 215 விதமான பறவை இனங்கள் காணப்படுகின்றன.
# மொழிமுதல் எழுத்துகள்

மொழியின் முதலில் வரும் எழுத்துகள் **மொழிமுதல் எழுத்துகள்** ஆகும்.  
முதலெழுத்து என்பது உயிரும் மெய்யும். இதில் உள்ள முதல் என்னும் சொல் "முதலை வைத்துப் பொருளீட்டு" என்னும் சொற்றொடரில் உள்ள முதல் போன்றது. ஆதி பகவன் முதற்றே உலகு என்பதில் உள்ள முதல் என்பதும் இதே பொருளைக் கொண்டது. இது கால முதன்மை கொண்ட மூலதனம்.  
மொழிமுதல் எழுத்து என்பதில் உள்ள முதல் இட முதன்மையைக் காட்டும். முதலில் நிற்கிறான். அகர முதல எழுத்தெல்லாம், 2. ஆடை, 3. இடை, 4. ஈயம், 5. உரல், 6. ஊர்தி, 7. எழு , 8. ஏணி, 9. ஐவனம் , 10. ஒளி, 11. ஓளி 12. ஔவிம்  
: மெய்யெழுத்து மொழிமுதலில் வராது. உயிர்மெய் எழுத்தாகத்தான் வரும்.
# மொழிமுதல் எழுத்துகள்

### க வரிசை 12 எழுத்தும் மொழிக்கு முதலில் வரும்

:1.கலை , 2.காளி , 3.கிளி, 4.கீரி, 5.குடி, 6.கூடு, 7.கெண்டை, 8.கேழல், 9.கைதை , 10.கொண்டல் , 11.கோடை , 12.கௌவை
# மொழிமுதல் எழுத்துகள்

### த வரிசை 12 எழுத்தும் மொழிக்கு முதலில் வரும்

:1.தந்தை, 2.தாடி, 3.திற்றி , 4.தீமை, 5.துணி, 6.தூணி , 7.தெற்றி , 8.தேவர், 9.தையல் , 10.தொண்டை , 11.தோடு , 12.தௌவை
# மொழிமுதல் எழுத்துகள்

### ந வரிசை 12 எழுத்தும் மொழிக்கு முதலில் வரும்

:1.நடம், 2.நாரை, 3.நிலம், 4.நீர், 5.நுழை, 6.நூல், 7.நெய்தல், 8.நேயம், 9.நைகை, 10.நொய்யன, 11.நோக்கம், 12.நௌவி
# மொழிமுதல் எழுத்துகள்

### ப வரிசை 12 எழுத்தும் மொழிக்கு முதலில் வரும்

:1.படை, 2.பாடி , 3.பிடி, 4.பீடம் , 5.புகழ், 6.பூமி , 7.பெடை, 8.பேடி, 9.பைதல் , 10.பொன், 11.போதகம் , 12.பௌவம்
# மொழிமுதல் எழுத்துகள்

### ம வரிசை 12 எழுத்தும் மொழிக்கு முதலில் வரும்

:1.மடம், 2.மாடம், 3.மிடறு, 4.மீனம் , 5.முகம், 6.மூதூர், 7.மெலிந்தது, 8.மேனி, 9.மையல், 10.மொழி, 11.மோதகம் , 12.மௌவல்
# மொழிமுதல் எழுத்துகள்

### ச வரிசையில் 12 எழுத்து மொழிக்கு முதலில் வரும்.

: 1.சாலை, 2.சிலை, 3.சீறுக, 4.சுரும்பு , 5.சூழ்க, 6.செய்கை, 7.சேவடி, 8. சொறிக , 9.சோறு 10.சௌ 11.ச 12.சை
# மொழிமுதல் எழுத்துகள்

### வ வரிசையில் 8 எழுத்து மொழிக்கு முதலில் வரும். (வு, வூ, வொ, வோ வராது)

:1.வளை , 2.வாளி , 3.விளரி , 4.வீடு, 5.வெள்ளி, 6.வேர், 7.வையம் , 8.வௌவு
# மொழிமுதல் எழுத்துகள்

### ஞ வரிசையில் 3 எழுத்து மொழிக்கு முதலில் வரும். (ஞா, ஞெ, ஞொ)

: 1.ஞாலம், 2.ஞெகிழி , 3.ஞொள்கிற்று
# மொழிமுதல் எழுத்துகள்

### ய வரிசையில் 1 எழுத்து மொழிக்கு முதலில் வரும். (யா)

: 1.யான்
# மொழிமுதல் எழுத்துகள்

### குற்றியலுகரம் 1

: 1.நுந்தை (இது முறைப்பெயர். உன் தந்தை எனபது இதன் பொருள். இச் சொல்லின் முதலெழுத்தை இதழ் குவியாமல் ஒலித்தால் அப்போது அச்சொல் குற்றியலுகரம். இச்சொல்லையே இதழ் குவிய ஒலித்தால் அப்போது அச்சொல்லின் முதலெழுத்து முற்றியலுகரம்.
# மொழிமுதல் எழுத்துகள்

### குற்றியலுகரம் 1

#### (இடைச்சொல் ஙகரம்) உரையாசிரியர்கள் இதனைக் கணக்கில் கொள்வதில்லை

:'ங' எழுத்து மொழிக்கு முதலில் வராது. எனினும் தனிப்பொருள் தரும் துணைப்பெயராக வருவதைத் தொல்காப்பியம் குறிப்பிடுகிறது. தொல்காப்பிய உரையாசிரியர் இளம்பூரணர் இதற்கு வேய்ஙனம், வேர்ஙனம், வீழ்ஙனம், அங்ஙனம், இங்ஙனம், உங்ஙனம் என்னும் எடுத்துக்காட்டுகளைத் தந்துள்ளார்.
:*நன்னூல் 'ங' எழுத்தை மொழிமுதாகும் எழுத்தோடு இணைத்துள்ளது.
# மொழிமுதல் எழுத்துகள்

### தொல்காப்பிய முறைமை காட்டும் பட்டியல்

தொல்காப்பியத்தின்படி மொழிமுதல் எழுத்துகள்
| எழுத்து வரிசை | எண்ணிக்கை | எடுத்துக்காட்டு |  |
| --- | --- | --- | --- |
| உயிர் வரிசை | 12 | அடை, ஆடை, இலை, ஈயம், உரல், ஊர்தி, எலி, ஏணி, ஐவனம், ஒளி, ஓக்கம், ஔவியம் |  |
| க வரிசை | 12 | கலை, காலை, கிளி, கீரி, குடி, கூடு, கெண்டை, கேயல், கைதை, கொண்டல், கோடை, கௌவை |  |
| ச வரிசை | 9 அ, ஐ, ஔ நீங்கலாக | சாலை, சிலை, சீற்றம், சுரும்பு, சூழ்க, செய்க, சேண், சொல், சோறு |  |
| ஞ வரிசை | 3 ஆ, எ, ஒ மூன்றில் மட்டும் | ஞாலம், ஞெகிழி |  |
| த வரிசை | 12 | தத்தை, தாடி, திற்றி, தீமை, துணி, தூணி, தெற்றி, தேவர், தையல், தொண்டை, தோடு, தௌவை |  |
| ந வரிசை | 12 | நண்டு, நாரை, நிலம், நீர், நுங்கு, நூல், நெய், நேயம், நைகை , நெடி, நோக்கம், நௌவி |  |
| ப வரிசை | 12 | படை, பாடி, பிடி, பீர்க்கு, புகழ், பூண்டு, பெண், பேய், பைதல், பொன், போர், பௌவம் |  |
| ம வரிசை | 12 | மடல், மாடு, மிடல் , மீன், முள், மூடி, மெய், மேனி, மையல், மொழி, மோதகம் , மௌவல் |  |
| ய வரிசை | 1 (யா மட்டும்) | யான், யாண்டு, யாறு |  |
| வ வரிசை | 8 உ, ஊ, ஒ, ஓ நீங்கலாக | வலை, வானம், விலை, வீடு, வெள்ளி, வேம்பு, வையம், வௌவுதல் |  |
| குற்றியலுகரம் | 1 | நுந்தை |  |
| - | ஆக மொத்தம் 94 | - | } |
# மொழிமுதல் எழுத்துகள்

## நன்னூல் நெறி

நன்னூல் காலத்தில் சில மாற்றங்கள் தோன்றின. தொல்காப்பியம் விலக்கிய எழுத்துகள் சேர்த்துக்கொள்ளப்பட்டன.
- ச வரிசையில் (சட்டி, சையம், சௌரி) என 3
- ய வரிசையில் (யவனர், யுகம், யூபம், யோகம், யௌவனம்) என 5
- ஞ வரிசையில் (ஞமலி) என 1
- ங வரிசையில் (அ + ஙனம் = அங்ஙனம்) 1
ஆக 10 எழுத்துகள் கூடின.
# மொழிமுதல் எழுத்துகள்

## நன்னூல் நெறி

### ங

:அங்ஙனம், இங்ஙனம், உங்ஙனம், யாங்ஙனம், எங்ஙனம் என 5 நிலைகளில் ங மொழிமுதல் ஆகும்.
:சகரம் 12 உயிரோடும் மொழிமுதல் ஆகும்.
:: சனி, சாரல், சிலை, சீலை, சுளை, சூளை, செறி, சேறி, சையம், சொரி, சோரி, சௌரி - இவை மயிலைநாதர் தரும் எடுத்துக்காட்டு.
# மொழிமுதல் எழுத்துகள்

## நன்னூல் நெறி

### ச மொழிமுதல் பற்றி மயிலைநாதர் விளக்கம்

மயிலைநாதர் தரும் சொற்களைத் தேவநேயப் பாவாணர் வழிமொழிந்து தொல்காப்பிய நூற்பாவுக்கே வேறு வகையில் பாடம் கொள்கிறார்.
:மயிலைநாதர் தரும் வெண்பா (பொருள்நோக்குச் சொற்பிரிப்பு)
:சரி, சமழ்ப்புச், சட்டி, சருகு, சவடி
:சளி, சகடு, சட்டை, சவளி - சவி, சரடு
:சந்து, சதங்கை, சழக்கு ஆதி ஈரிடத்தும்
:வந்தனவால் சம்முதலும் வை.
# மொழிமுதல் எழுத்துகள்

## நன்னூல் நெறி

### ச மொழிமுதல் பற்றி மயிலைநாதர் விளக்கம்

#### கண்ணோட்டம்

| சொல் | பொருள் | இப்பொருளைக் குறிக்கும் தொல்காப்பியர் காலச் சொல் |  |
| --- | --- | --- | --- |
| சரி | சரியா, இல்லையா | ஏற்பு |  |
| சமழ்ப்பு | சப்பைக்கட்டுக் கட்டிச் சாமர்த்தியமாகப் பேசல் | "கடிசொல் இல்லை காலத்துப் படினே" |  |
| சட்டி | மட்பாண்டம் | கலம் |  |
| சருகு | உதிர்ந்து காய்ந்த இலைகள் | ஊழிலை |  |
| சவடி | சாவி நெல் | பதடி (மக்கட் பதடி எனல் - திருக்குறள்) |  |
| சளி | தடுமநோய் | - |  |
| சகடு | வண்டி | ஆழி |  |
| சட்டை | மேல்சட்டை | மெய்ப்பை |  |
| சவளி | சப்பளாக்கட்டை | - |  |
| சவி | தன்னைத்தானே சபித்துக்கொள் | அவி (ஐந்து அவித்தான் - திருக்குறள்) |  |
| சரடு | கயிறு | ஞாண் |  |
| சந்து | "சந்து நீவி" (மலைபடுகடாம்) | புழை |  |
| சதங்கை | காலணி வகை | சிலம்பு |  |
| சழக்கு | பிணக்கு | புலத்தல், ஊடுதல், துனித்தல் | } |
# மொழிமுதல் எழுத்துகள்

## புத்தாக்கம்

:"கடிசொல் இல்லை காலத்துப் படினே" என்று தொல்காப்பியர் சொல்லதிகாரப் புறனடையில் புத்தாக்கச் சொற்களை வரவேற்றுள்ளார்.
# மொழிமுதல் எழுத்துகள்

## புத்தாக்கம்

### இடைக்கால மரபு

தற்கால பிறமொழிகளின் தாக்கம், வாணிபத் தொடர்புகள் என்பவற்றால் பிறமொழிச் சொற்கள் தமிழில் எழுதப்படும்போது அச்சொற்களின் முன்னே மொழிமுதல் எழுத்துகள் சேர்ப்பது இலக்கணம் வழக்கம். பலநேரங்களில் முறையான ஏற்போ ஏரணமோ இன்றி தவிர்த்தும் எழுதப்படுகின்றன. கீழே சில எடுத்துக்காட்டுகள்:  
:ராகவன் - "இராகவனே தாலேலோ" - பெரியாழ்வார்.
:ராமன் - "இராமன்" - கம்பன்
:லட்சுமணன் - "இலக்குவன்" - கம்பன்
:யேசு - இயேசு
:ரோம் - உரோம்
:பேஸ் (*face*) – "பேசு"
# மொழிமுதல் எழுத்துகள்

## புத்தாக்கம்

### பிழையான பாவனை

கீழே உள்ளவை தமிழிலக்கணப்படி பிழையானவை. ஊடகங்களும் சிலரும் இப்படி எழுதுவதை இங்கே காட்டப்பட்டுள்ளன.
:லட்டு, லாடம், லாபம், லௌகிகம், லொள்ளு,
:ரத்தம், ரப்பர், ராட்டினம், ரொக்கம், ரோடு
:க்ருபை
:ஃபேன், ஃபாதர்
:ஜாலம்
:ஸ்ரீதரன்
# மொழிமுதல் எழுத்துகள்

## முறைமீறி சிலர் எழுதும் வழக்கம்

- ரம்பம், ராணி, ரிப்பன், ரீங்காரம், ரூபாய், ரெட்டி, ரொட்டி, ரோலர்
- லட்டு, லாபம், லீலை, லைலா.
என்றெல்லாம் எழுதுவது முறைமீறி வழக்கத்தில் உள்ளன. தமிழ்ப்பேரகராதியில் *இலட்டு, இலாபம், இலீலை* போன்றவை இகரத் துணையுயிர் எழுத்துகளுடன் பதிவாகியுள்ளன.
# திவாகர் (எழுத்தாளர்)

**திவாகர்** (பிறப்பு: 1956) தமிழக எழுத்தாளரும், பத்திரிகையாளரும் ஆவார். வரலாற்றுப் புதினங்கள், சிறுகதைகள், நாடகங்கள், கட்டுரைகள் ஆகியவற்றை எழுதியுள்ளார்.
# திவாகர் (எழுத்தாளர்)

## வாழ்க்கைக் குறிப்பு

திவாகர் 1956 ஆம் ஆண்டு சென்னையில் பிறந்தார். தந்தை காலஞ்சென்ற வெங்கடராமன், சென்னையில் ஆசிரியராகப் பணியாற்றியவர். நாகை மாவட்டம், திருவாலி திருநகரியைச் சேர்ந்தவர். சென்னையில் கல்வி கற்ற திவாகர் 1977 இல் ஆந்திரப் பிரதேசம் விஜயவாடாவுக்குப் பணி நிமித்தம் இடம் பெயர்ந்தார். 1985 இல் சசிகலா என்பவரைத் திருமணம் புரிந்து, 1989 முதல் விசாகப்பட்டினத்தில் வசித்து வருகிறார். ஷிப்பிங் டைம்ஸ் எனும் தினசரிக்கு துணை ஆசிரியராக பணியாற்றுகிறார்.
# திவாகர் (எழுத்தாளர்)

## எழுத்துலகில்

விஜயவாடாவில் உள்ள தமிழ் இளைஞர்களை ஒன்றுபடுத்தி ‘நண்பர்கள் மன்றம்’ ஒன்றை உருவாக்கி, முதன் முறையாக தமிழ் நாடகங்கள் எழுதினார். 1978 இல் இவரது முதல் நாடகம் 'சாமியாருக்குக் கல்யாணம்' மேடையேற்றப்பட்டது, பின் மூன்று நாடங்கங்கள் கவிஞர் தேவாவுடன் இணைந்து எழுதி மேடையேற்றினார்.  
விசாகப்பட்டினத்தில் சிங்கப்பூர் சிங்காரி, காதல் கடிதம், மாப்பிள்ளையே உன் விலை என்ன?, அச்சமில்லை அச்சமில்லை, மலேசியா மாப்பிள்ளை, டாக்டர் டாக்டர் போன்ற பல நாடகங்கள் இவரால் எழுதப்பட்டு மேடையேற்றப்பட்டன.
# திவாகர் (எழுத்தாளர்)

## சமூகப் பணி

விசாகப்பட்டினம் தமிழ்ச்சங்கத்தை இந்துப் பத்திரிகை-விசாகப்பட்டின ஆசிரியர் சம்பத்துடன் இணைந்து விரிவுபடுத்தினார். 16 ஆண்டுகள் தொடர்ந்து செயலராக இருந்து தமிழ்மன்றத்தை நடத்திச் சென்றார். 2010 கோவை செம்மொழி மாநாட்டில் "தமிழ்ச்சங்கங்களும் தமிழும்" எனும் தலைப்பில் பிற மாநிலங்களில் தமிழ்வளர்ச்சி பற்றி கட்டுரை வாசித்தார்.
# திவாகர் (எழுத்தாளர்)

## எழுதிய நூல்கள்

### வரலாற்றுப் புதினங்கள்

- வம்சதாரா (இரண்டு பாகங்கள்), சென்னை நர்மதா பதிப்பகம்.
- திருமலைத் திருடன்
- விசித்திர சித்தன்
- எஸ்.எம்.எஸ் எம்டன் 22/09/1914 (2010)
# திவாகர் (எழுத்தாளர்)

## எழுதிய நூல்கள்

### சிறுகதைகள்

- நான் என்றால் அது நானல்ல (சிறுகதைத் தொகுப்பு, 2011)
# திவாகர் (எழுத்தாளர்)

## எழுதிய நூல்கள்

### ஆன்மிக நூல்கள்

- நம்மாழ்வார் நம்ம ஆழ்வார், திரிசக்தி பதிப்பகம்
# திவாகர் (எழுத்தாளர்)

## எழுதிய நூல்கள்

### வேறு

- ஏற்றுமதி, இறக்குமதி, கப்பல் போக்குவரத்து சம்பந்தமான ஆங்கிலக் கட்டுரைகள் பல எழுதியுள்ளார்.
- தேவாரம், திருவாசகம் உள்ளடக்கிய திருமுறைப்பாடல்களைத் தெலுங்கு மொழியில் கொண்டுவரும் திருமலை-திருப்பதி தேவஸ்தான திட்டத்துக்குப் பொறுப்பாளராக உள்ளார்.
# திவாகர் (எழுத்தாளர்)

## திவாகரின் வலைத்தளங்கள்

- வம்சதாரா
- அடுத்தவீடு
# ஜெஃப்ரி லெக்

**ஜெஃப்ரி லெக்** (*Geoffrey Legge*, பிறப்பு: சனவரி 26 1903, இறப்பு: நவம்பர் 21 1940) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 147 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1930 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வோல்ட்டர் லீஸ்

**வோல்ட்டர் லீஸ்** (*Walter Lees *, பிறப்பு: டிசம்பர் 25 1875, இறப்பு: செப்டம்பர் 10 1924) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 364 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சால்ஸ் லெஸ்லி

**சால்ஸ் லெஸ்லி** (*Charles Leslie *, பிறப்பு: டிசம்பர் 8 1861, இறப்பு: பிப்ரவரி 12 1921) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 48 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் லீவர்

**ஜோன் லீவர்** (*John Lever*, பிறப்பு: பெப்ரவரி 24 1949, இங்கிலாந்து அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். இவர் 1976 - 1986 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பீட்டர் லீவர்

**பீட்டர் லீவர்** (*Peter Lever*, பிறப்பு: செப்டம்பர் 17 1940, இங்கிலாந்து அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். இவர் 1970 - 1975 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# எச். டீ. ஜீ. லீவசன் கோவர்

**எச். டீ. ஜீ. லீவசன் கோவர்** (*H. D. G. Leveson Gower*, பிறப்பு: மே 8 1873, இறப்பு: பெப்ரவரி 1 1954) இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 277 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹொப்பர் லெவட்

**ஹொப்பர் லெவட்** (*Hopper Levett*, பிறப்பு: சனவரி 25 1908, இறப்பு: திசம்பர் 1 1995) இங்கிலாந்து அணியின் துடுப்பாட்டக்காரர். இவர் 1தேர்வுத் துடுப்பாட்டப் போட்டியிலும், 277 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1934 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிறிஸ் லூயிஸ்

**கிறிஸ் லூயிஸ்** (*Chris Lewis*, பிறப்பு: பெப்ரவரி 14 1968, இங்கிலாந்து அணியின் துடுப்பாட்டக்காரர் ஆவார். இவர் 32 தேர்வுத் துடுப்பாட்டப் போட்டிகளிலும், 53 ஒருநாள் பன்னாட்டுத் துடுப்பாட்டப் போட்டிகளிலும் 189 முதல்தர துடுப்பாட்டப் போட்டிகளிலும், 266 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1990 - 1996 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜொன் லெவிஸ்

**ஜொன் லெவிஸ்** (*Jon Lewis*, பிறப்பு: ஆகத்து 26 1975, இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் 189 முதல்தர துடுப்பாட்டப் போட்டிகளிலும், 195 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2006 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெட்டன் வுட்சு முறைமை

**பிரெட்டன் வுட்சு முறைமை ** (*Bretton Woods system*) இருபதாம் நூற்றாண்டின் நடுப்பகுதி காலத்தில் உலகின் பெரும் முன்னேற்றமடைந்த நாடுகளில் வணிக மற்றும் பொருளியல் தொடர்புகளுக்காக ஏற்படுத்தப்பட்ட விதிகளை நிலைநிறுத்தும் நிதி மேலாண்மை முறைமையாகும்.தன்னாட்சி பெற்ற நாடுகளிடையே முற்றிலும் கலந்துரையாடி ஏற்படுத்தப்பட்ட நிதி மேலாண்மை அமைப்பிற்கு பிரெட்டன் வுட்சு முறைமை ஓர் முதல் எடுத்துக்காட்டாகும்.  
இரண்டாம் உலகப் போர் நடந்து கொண்டிருக்கும்போதே பன்னாட்டு பொருளாதார அமைப்புகளை வலுப்படுத்தி மீளமைக்க 44 நேச நாடுகளைச் சேர்ந்த 730 பேராளர்கள் அமெரிக்காவின் நியூ ஹாம்சயரில் பிரெட்டன் வுட்சு நகரிலுள்ள மவுண்ட் வாஷிங்டன் தங்குவிடுதியில் ஐக்கிய நாடுகள் செலாவணி மற்றும் நிதி மாநாட்டில் பங்கேற்று உரையாடினர். 1944ஆம் ஆண்டு சூலை மாதத்தின் முதல் மூன்று வாரங்களில் இவர்களின் கலந்துரையாடலின் பயனாக கையெழுத்தானதே பிரெட்டன் வுட்சு உடன்பாடுகள்.  
பன்னாட்டுச் செலாவணி அமைப்பை கட்டுப்படுத்த வேண்டிய விதிகள், அமைப்புகள் மற்றும் செயல்முறைகளை நிறுவிட பிரெட்டன் வுட்சு திட்டவியலாளர்கள், தற்போது உலக வங்கிக் குழுமத்தின் அங்கங்களாக உள்ள, பன்னாட்டு நாணய நிதியம் (IMF) மற்றும் பன்னாட்டு புனரமைப்பு மற்றும் மேம்பாட்டு வங்கி (IBRD) ஆகியவறை உருவாக்கினர். இவை தேவையான அளவில் நாடுகள் ஏற்புறுதி வழங்கிபின் 1945ஆம் ஆண்டிலிருந்து செயலாற்றத் தொடங்கின.  
பிரெட்டன் வுட்சு முறைமையின் முதன்மை சிறப்புக்கூறுகளாக ஒவ்வொரு உடன்பட்ட நாடும் தங்கள் நாணயக் கொள்கையை டாலருடன் இணைத்த நாணய மாற்று வீதம் இருக்குமாறு அமைத்துக் கொள்வதை கட்டாயமாக்குவதும் பன்னாட்டு நாணய நிதியம் தற்காலிக கையிருப்புத் துண்டை சரிசெய்ய கடன் தருவதுமாகும்.  
ஆகத்து 15, 1971 அன்று ஐக்கிய அமெரிக்கா யாரையும் கலக்காது தன்னிச்சையாக தனது டாலரை தங்கத்திற்கு மாற்றக்கூடிய தன்மையை விலக்கிக் கொண்டது. இதனால் "பிரெட்டன் வுட்சு முறைமை முடிவிற்கு வந்தது;டாலர் அமெரிக்க அரசு வழங்கும் உறுதிமொழியை மட்டும் கொண்ட தாள் நாணயமாக மாறியது". **நிக்சன் அதிர்ச்சி** என அறியப்பட்ட இந்த நிகழ்வு பல நாடுகளையும் டாலரை மட்டுமே சார்ந்திருக்க வேண்டிய நிலையை உருவாக்கியது.
# டோனி லெவிஸ்

**டோனி லெவிஸ்** (*Tony Lewis*, பிறப்பு: சூலை 6 1938, இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 409 முதல்தர துடுப்பாட்டப் போட்டிகளிலும் 195 கலந்து கொண்டுள்ளார். இவர் 1972 - 1973 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மோரிஸ் லேலண்ட்

**மொரிஸ் லேலண்ட்** (*Maurice Leyland*, பிறப்பு: சூலை 20 1900, இறப்பு: சனவரி 1 1967), இங்கிலாந்து அணியின் துடுப்பாட்டக்காரர். இவர் 41 தேர்வுத் துடுப்பாட்டப் போட்டிகளிலும், 686 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 - 1938 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செவ்வலை

**செவ்வலை** அல்லது **சிவப்பு அலை** (Red tide) எனப்படுவது ஒருவகை பாசித்திரள் நிகழ்வாகும், இதன் போது குறிப்பிட சில பாசியினங்கள் கடல் நீரின் மேற்பரப்பை முற்றாகச் சூழ்ந்து காணப்படுவதால் கடலின் நிறம் மாறுபட்டு செந்நிறமாகத் தோற்றமளிக்கின்றது. இந்நிகழ்வு பொதுவாக கடற்கரைப்பகுதிகளில் நடைபெறுகின்றது.  
மிதவைவாழிகள் பிரிவில் அடங்கும் அலைதாவரங்கள் எனப்படும் பாசிகளின் பிரிவே இதற்குக்காரணம். ஈர்கசைவாழி (Dinoflagelate) போன்ற சில அலைதாவர இனங்கள் ஒளித்தொகுப்பு நிறமிகளைக் கொண்டுள்ளன, இவற்றின் நிறம் பச்சை, பழுப்பு, சிவப்பு என மாறுபடுகின்றது.
மிகை அடர்த்தியாக பாசிகள் இருக்கும்போது நீரின் நிறம் அற்றுப்போய் இருளார்ந்ததாகவோ அல்லது ஊதா நிறம் தொடக்கம் இளஞ்சிவப்பு வரையிலான நிறவீச்சு எல்லையைக் கொண்டதாகவோ காணப்படுகின்றது, எனினும் சிவப்பு அல்லது பச்சை நிறமே இயல்பாகக் காணப்படுகின்றது. கடல் அலையின் மாற்றத்தால் இச்செயல் நிகழ்வதில்லை என்பதால் இவற்றைப் பொதுவாகப் பாசித்திரள் என்று அழைத்தலே தகும். ஆனால், பாசித்திரள் நிகழ்வுகள் அனைத்தும் நிறத்தை மாற்றக்கூடியன அல்ல என்பது குறிப்பிடத்தக்கது. மேலும் அனைத்துப் பாசித்திரள் நிகழ்வும் சிவப்பு நிறத்தைத் தருவன அல்ல.  
சில செவ்வலைகள் பாசிகளால் உற்பத்தி செய்யப்பட்ட இயற்கை நச்சுப்பொருட்களையும் சேர்த்துக்கொண்டே தோன்றுகின்றது, இது கேடுமிக்க பாசித்திரள் எனப்படும். கடற்கரைச் சூழலில் மற்றும் கடலில் வசிக்கும் மீன், பறவைகள், கடற் பாலூட்டிகள் மற்றும் வேறு உயிரினங்களின் இறப்பிற்குச் செவ்வலைகளின் வெளிப்படையான விளைவேக் காரணமாகும். புளோரிடாவில் ஏற்பட்ட செவ்வலைகளால் இதுப்போன்ற பேரிழப்புகள் ஏற்பட்டன. இதற்குக் காரணமான பிரெவிடாக்சின் (brevetoxin) எனும் நரம்புமண்டலத்தைத் தாக்கும் நச்சுப்பொருளை *கரெனியா பிரெவிசு* (Karenia brevis) என்னும் ஈர்கசைவாழி உற்பத்திச் செய்கின்றது.
# செவ்வலை

## செவ்வலைகளின் விளைவுகள்

*கரெனியா பிரெவிசு* அலைதாவரங்கள் மிகையான அடர்த்தியில் தோன்றும் போது செவ்வலைகள் உண்டாகின்றன. இவ்வாறு தோன்றும்போது இவ்வலைதாவரங்களில் இருந்து வெளிப்படும் நச்சுப்பொருளானது மீன் மற்றும் இதர விலங்குகளின் மைய நரம்பு மண்டலத்தை செயலிழக்கச் செய்வதால் சுவாசிக்கமுடியாமல் விலங்குகள் இறந்துவிடுகின்றன. கரையோரப்பகுதியில் வசிக்கும் விலங்குகள் கூட இவற்றால் பாதிப்படைகின்றன. மாந்தரில் இவற்றின் நுகர்வு நடைபெற்றால் சுவாசம் தொடர்பான கோளாறுகள் ஏற்படலாம். செவ்வலை நச்சுப்பொருட்களால் மாசுற்ற கடல் உணவுகளை உண்ணுதல் மூலம் இத்தகைய தீயவிளைவுகள் உண்டாகும்.  
மெக்சிக்கோ வளைகுடாவில் இவ்வாறான நிகழ்வுகள் அடிக்கடி நிகழ்கின்றன. செவ்வலைகள் நிகழ்வு ஒரு பொருளாதார நோக்கில் கேடுவிளைவிக்கும் சம்பவம் என்பதால் இவை உன்னிப்பாக அவதானிக்கப்படுகின்றன. புளோரிடாவில் மற்றும் டெக்சாசில் இவற்றுக்கான அறிக்கைகள் சமர்ப்பிக்கப்படுகின்றது. அனைத்து செவ்வலைகளும் தீயவை அல்ல.
# சமாதான வழி (சிற்றிதழ்)

**சமாதான வழி** இந்தியா, தமிழ்நாடு, சென்னையிலிருந்து 1971ம் ஆண்டில் வெளிவந்த ஒரு மாத இதழாகும்.
# சமாதான வழி (சிற்றிதழ்)

## ஆசிரியர்

- முகம்மது அலீ.
# சமாதான வழி (சிற்றிதழ்)

## உள்ளடக்கம்

இசுலாமிய ஆக்கங்கள், இசுலாமிய கொள்கை விளக்க கட்டுரைகள், சிறுகதைகள், கவிதைகள், புதினங்கள், வாசகர் அரங்கம், வினாவிடை போன்ற பகுதிகள்
# பாசித்திரள்

**பாசித்திரள்** அல்லது **பாசிப்படர்ச்சி** (*algal bloom*) என அறியப்படும் நிகழ்வானது பாசிகளால் (அ) அலைதாவரங்களால் நீர்நிலைகளில் ஏற்படக்கூடிய திடீர் சூழ்நிலை மாற்றமாகும். இது நீர்நிலைகளில் காணப்படும் பாசிகள் அல்லது தாவரங்கள் தனக்கு ஒத்தச் சூழ்நிலை வரும்போது இனப்பெருக்கம் திடீரென மிகுதியாகி நீர்நிலையின் மேற்பரப்பில் படர்ந்து (மொத்த நீர்நிலையே மூடிய வன்னம்) பாசிகளின் சேர்க்கையாக காட்சியளிக்கும். இதையே நாம் பாசிப்படர்ச்சி/பாசித்திரள் என விளிக்கின்றோம்.  
பாசித்திரள் நன்னீரிலோ கடல் நீரிலோ தனக்கு ஏற்ற சூழ்நிலைகள் உருவாகும் வேளைகளில் தோன்றுகின்றன. பொதுவாக சில குறிப்பிட்ட இன அலைதாவரங்கள் அல்லது ஒரு குறிப்பிட்ட பாசியே இதற்குக் காரணமாகின்றது. சில பாசித்திரள்கள் எளிதில் அடையாளம் காணக்கூடியவாறு நீரின் மேற்பரப்பு நிறம் மாறிக் காணப்படும், இதற்கு பாசிகளில் உள்ள நிறமிகள் தான் காரணம். வழமையாக பாசித்திரள் பச்சை நிறத்தில் காணப்பட்டாலும் மஞ்சள், பழுப்பு, சிவப்பு போன்ற நிறங்களில் காணப்படலாம், இது பாசி இனத்தைப் பொறுத்து வேறுபடுகின்றது.  
வெண்பச்சை பாசித்திரள் நீலப்பச்சைப்பாசியால் ஏற்படுகின்றது. நீலப்பச்சைப் பாசிகளில் குறிப்பிடத்தக்கவனவாக *அனபென்னா*, *ஆசிலடோரியா*, *நாசுடாக்கு* மற்றும் *மைக்ரோசிச்டிச்* என்னும் பேரினங்கள் பாசிப்படர்ச்சியில் முக்கியப் பங்கு வகிக்கின்றன .  
பாசித்திரளில் முக்கியமாகக் கருதவேண்டியது கெடுதியான/நச்சுமிகுந்த பாசித்திரள் ஆகும். இந்நிகழ்வில் பாசிகள் நச்சுப்பொருட்களை வெளிவிடுகின்றன. *அலெக்சந்திரியம்* (Alexandrium) மற்றும் *கரெனியா* என்னும் ஈர்கசைவாழி (Dinoflagellate) போன்ற அலைதாவர இனங்கள் இதற்கு எடுத்துக் காட்டாகும். இத்தகைய பாசித்திரள்கள் பழுப்பு அல்லது சிவப்பு நிறத்தில் கடற்கரைப்பகுதிகளில் தோன்றுவது செவ்வலைகள் (Red Tide) என்று அழைக்கப்படுகின்றது.  
நீலப்பச்சைப்பாசிகளில் குறிப்பிடத் தக்கவனவாக *மைக்ரோசிச்டிச்* மற்றும் *நாடுலேரியா* என்னும் பேரினங்கள் முறையே மைக்ரோசிச்டின் மற்றும் நாடுலாரின் என்னும் நச்சுக்களை வெளிவிடுகிறது.
# பாசித்திரள்

## தமிழகத்தில்

தமிழகத்தின் மன்னார் வளைகுடா கடற்பகுதியில் ஒவ்வொரு ஆண்டும் செப்டம்பர் மற்றும் அக்டோபர் மாதங்களில் பாசித்திரள் தோன்றுகிறன்றன. இதனை மீனவர்கள் *பூங்கோரை* என்றழைக்கின்றனர். இவை கடலில் படரும் போது கடல்நீர் பச்சை நிறத்தில் மாறிவிடும். அப்போது கடல் நீர்ரோட்டம், கடல் அலை, சூறைக்காற்று, போன்றவற்றின் காரணமாக இவை கடலின் பல்வோறு பகுதிகளுக்கு பிரிந்து சென்றுவிடுவதால் பெரும்பாலும் மீன்களுக்கு எவ்வித பாதிப்பும் ஏற்படாது. சில ஆண்டுகளில் கடல் நீர்ரோட்டம், கடல் அலை, கடுங்காற்று போன்றவை இல்லமல் போகும்போது இந்த பாசிகள் இடம்பெயராமல் குறிப்பிட்டப் பகுதியில் தேங்கிவிடுக்னிறன. அப்போது இந்த நுண்ணுயிர் கடற்பாசிகளை மீன்கள் சாப்பிடுவதால் மீன்களின் செதில்கள் அடைக்கப்பட்டு சுவாசிக்க முடியாமல் திணறி உயிரிழந்து கரை ஒதுங்குகின்றன.
# பாசித்திரள்

## தீமைகள்

- நீரில் ஊட்டச்சத்துக்கள் அதிகமாகவும் கிடைத்து பலக் காலம் நீடிக்குமேயானால் தக்கச் சூழ்நிலையில் பாசிகள் வளர்ந்து சுற்றுச்சூழலைப் பாதிக்கும்.
- பாசிகள் படர்வதால் பகலவன் ஒளி நீரிர்க்கு அடியில் செல்லாமல் மற்ற நீர்த்தாவரங்கள் பாசிகள் வளரத் தடையாக இருக்கிறது.
- கடல்களில் பாசிப்படர்ச்சியால் கீழ்த்தட்டிலுள்ள கடற்பாசிகள் மற்றும் செடிகளுக்கு அழுத்தத்தை உண்டுச் செய்து அழிக்கிறது/வளர்ச்சியைத் தடை செய்கிறது. இதனால் இவற்றை நம்பி இருக்கும் பல விலங்குகள் இறந்து ஒட்டு மொத்த இனமே வீழ்ச்சியடையும் நிலைக்குக் கூட இட்டுச் செல்கிறது.
- அலைத்தாவரம் மற்றும் மீன்குஞ்சுகள் பாசி மற்றும் அலைதாவரங்களை உண்கின்ற போதும் பாசிப்படர்ச்சியின் காலங்களில் இவைகளும் உண்டுக் கொழுக்கின்றன. இவைகளால் ஒருக் குறிப்பிட்ட இனமட்டும் மிகுந்து வளரும் சூழ்நிலை ஏற்பட்டு சூழ்நிலைக் கேடாகிறது.
- பாசிகள் வளர்ச்சியால் நீரில் கரைந்துள்ள உயிர்வளியின் (Dissolved Oxygen) அளவுக் குறைந்து அப்பகுதியில் வாழும் நீர்வாழ் இனங்களே அழியக்கூடியச் சூழ்நிலைக்கு காரணமாகிறது.
- சில அலைத்தாவரங்கள் நீரில் நச்சுப்பொருட்களை வெளியிட்டு அங்கு வாழும் உயிரினங்களுக்கும் ஏன் மனிதர்களுக்கும் அவைத் தீங்கை விளைவிக்கின்றன. இதற்குச் சிறந்த எடுத்துக்காட்டு - செவ்வலைகளாகும் .
# சமுதாயக் குரல் (சிற்றிதழ்)

**சமுதாயக் குரல்** இந்தியா, இருமேனி எனுமிடத்திலிருந்து 1979ம் ஆண்டில் வெளிவந்த ஒரு மாத இதழாகும்.
# சமுதாயக் குரல் (சிற்றிதழ்)

## ஆசிரியர்

- மௌலவி கம்பம் பீர்முகம்மது பாகவி
# சமுதாயக் குரல் (சிற்றிதழ்)

## உள்ளடக்கம்

இசுலாமிய ஆக்கங்கள் இசுலாமிய கொள்கை விளக்க கட்டுரைகள் சிறுகதைகள், கவிதைகள், புதினங்கள், வாசகர் அரங்கம், வினாவிடை போன்ற பகுதிகள் இடம்பெற்றன.
# சமுதாய முழக்கம் (சிற்றிதழ்)

**சமுதாய முழக்கம்** இந்தியா, தமிழ்நாடு, சென்னையிலிருந்து 1985ம் ஆண்டில் வெளிவந்த ஒரு மாத இதழாகும்.
# சமுதாய முழக்கம் (சிற்றிதழ்)

## ஆசிரியர்

- கவிஞர் முஸ்தாக்
# சமுதாய முழக்கம் (சிற்றிதழ்)

## உள்ளடக்கம்

இசுலாமிய ஆய்வுக் கட்டுரைகள் இசுலாமிய கோட்பாட்டுக் கட்டுரைகள், சமூக எழுச்சிக் கட்டுரைகள் ஆகியவற்றுடன் சிறுகதைகள், கவிதைகள், புதினங்கள் என்பனவும் இடம்பெற்றிருந்தன.
# சரந்தீப் (சிற்றிதழ்)

**சரந்தீப்** இலங்கை, கொழும்பிலிருந்து 1958ம் ஆண்டில் வெளிவந்த ஒரு மாத இதழாகும்
# சரந்தீப் (சிற்றிதழ்)

## பொருள்

- 'சரந்தீப்' என்பது 'இலங்கையின் பழைய பெயரா'கும்
# சரந்தீப் (சிற்றிதழ்)

## உள்ளடக்கம்

இலங்கை இசுலாமிய சமூக பிரச்சினைகளைக் கொண்ட ஆக்கங்களை இது பிரதானமாக உள்ளடக்கியிருந்தது.
# சரந்தீப் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# சவ்துல் ஹக் (சிற்றிதழ்)

**சவ்துல்ஹக்** இலங்கை கொழும்பிலிருந்து 1984ம் ஆண்டில் வெளிவந்த ஒரு மாத இதழாகும்.
# சவ்துல் ஹக் (சிற்றிதழ்)

## வெளியீடு

கொழும்பிலுள்ள ஈராக் தூதரகம்
# சவ்துல் ஹக் (சிற்றிதழ்)

## பொருள்

'சவ்துல் ஹக்' என்றால் 'உண்மைக் குரல்' என்று பொருள்படும்.
# சவ்துல் ஹக் (சிற்றிதழ்)

## உள்ளடக்கம்

இவ்விதழில் ஈராக் நாட்டு செய்திகளுக்கு முக்கியத்துவம் கொடுக்கப்பட்டிருந்தது. ஈராக் அரசியலமைப்பு, ஈராக் அதிபர், மற்றும் ஈராக் பொருளாதாரம், கலை, கலாசாரம், கட்டடக்கலை, சமயம் போன்ற பல்வேறு அம்சங்கள் இடம்பெற்றிருந்தன.
# சவ்துல் ஹக் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# பணி வெளியமர்த்துதல்

**பணி வெளியமர்த்துதல்** எனப்படுவது ஒருவர் ஒரு நிறுவனத்தில் பணி நீக்கம் செய்யப்பட்டாலும் அவரை வேறு ஒரு நிறுவனத்தில் பணியமர்த்தும் வரை உதவி புரிதலாகும். பணி நீக்கம் செய்யப்பட்டவரிறுகு சுயவிபரக் கோவை தயாரித்தல் முகப்புக் கடிதம் தயாரித்தல், புதிய நேர்முகத் தேர்விற்கு பயிற்றுவித்தல் போன்ற உதவிகளை இந்த செயற்பாடு மூலம் செய்யப்படுகின்றது.
# டிக் லிலீ

**டிக் லிலீ** (*Dick Lilley*, பிறப்பு: நவம்பர் 28 1866, இறப்பு: நவம்பர் 17 1929), இங்கிலாந்து அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும், 416 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1909 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜேம்ஸ் லிலீவைட்

**ஜேம்ஸ் லிலீவைட்** (*James Lillywhite*, பிறப்பு: பெப்ரவரி 23 1842, இறப்பு: அக்டோபர் 25 1929), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 256 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அமீபா

**அமீபா** என்பது மூத்தவிலங்கிகளிலுள்ள ஒரு பேரினம் ஆகும். அமீபா ஓரணுவுயிர்களின் தொகுதியில் வேக்காலிகள் (Rhizopoda) வகுப்பைச் சேர்ந்ததாகும். உதிர்ந்த மட்கும் இலைகள், குளங்கள் குட்டைகளின் அடித்தளத்தை ஒட்டிய நீர்ப்படிவுகள் போன்ற இடங்களில் அமீபா உயிர்ப்பிக்கிறது. அமீபாவின் கலமானது கருவைக் கொண்டிருக்கும் ஒரு மெய்க்கருவுயிரி ஆகும். இதனை அதிநுண்ணுயிரிகளின் கூட்டத்துள் சேர்க்கலாம்.  
மார்ச்சு 1, 2016 அன்று நேச்சர் கம்மியூனிக்கேசன்சு அறிக்கையில், அமீபாவிற்கு மனித இனத்தைப் போன்றே நோயெதிர்ப்பு சத்து உள்ளது என எடுத்துரைக்கிறது. மனிதர்கள் மற்ற உயர் விலங்குகளில் உள்ள தின்குழியங்களைப் (phagocytes) போன்றே இந்த அமீபாக்களின் உடலில் புறவுயிர்மி வலைகள் (extracellular nets) பாக்டீரியா (bacteria) அழிக்கின்றது என அந்த செனீவாப் பல்கலைக்கழக ஆய்வு கூறுகிறது.
# அமீபா

## வரலாறு

August Johann Rösel von Rosenhof என்பவரால் 1757 இல் முதன் முதலாக இந்த அமீபா கண்டுபிடிக்கப்பட்டது. ஆரம்ப காலங்களில் இயற்கையியல் அறிஞர்கள் இந்த அமீபாவை *Proteus animalcule* என அழைத்தனர். புரோட்டியசு (Proteus) என்ற பெயர் தனது உருவத்தை மாற்றிக் கொள்ளும் தன்மை கொண்ட கிரேக்க கடவுளின் பெயரைக் கொண்டு உருவானது. அதன் பின்னர் அமீபே (Amibe) என்ற பெயர் Bory de Saint-Vincent என்பவரால் வழங்கப்பட்டது. கிரேக்க மொழியில் amoibè என்பது 'மாற்றம்' என்பதைக் குறிக்கின்றது. *Dientamoeba fragili* என்ற அமீபா 1918 இல் விபரிக்கப்பட்டு, மனிதருக்கு தீங்கு விளைவிப்பதாக அறியப்பட்டது.
# அமீபா

## உடற்கூற்றியல்

அமீபாவானது பொதுவாக ஒரு கலம் கொண்ட உயிரினம் ஆகும். மற்ற ஓரணுவுயிர்களைப் போலவே அமீபாவின் உடலும் குழியமுதலுரு (Protoplasm) என்னும் உயிர்ப்பொருளால் ஆனது. குழியமுதலுருவில் ஓர் உட்கருவும், அதைச் சுற்றி உயிரணு ஊனீரும் (cytoplasm) காணப்படும். அமீபாவின் உடலில் உயிரணு ஊனீர் மேற்பரப்பில் மெல்லிய சவ்வுப் படலமாக இறுகியிருக்கிறது. இச்சவ்வுப்படலம் சருமம் எனப்படும். சில சமயங்களில் இதனைச் சூழ பிசிர்கள் காணப்படலாம். எனினும் இது அமீபாவின் உடல் வடிவம் மாறிக் கொண்டிருப்பதைத் தடை செய்வதில்லை. உயிரணு ஊனீரில் அதை உருவாக்கும் பொருள்கள் தொடர்ந்து இயங்கிக் கொண்டே இருக்கும். இதன் கலத்தில் சில நுண் உறுப்புக்களும், குழியமுதலுருவும் கலமென்சவ்வினால் சூழப்பட்டிருப்பதுடன், தனது உணவை தின்குழியச் (phagocytosis) செயல்முறை மூலம் பெற்றுக் கொள்ளும். இவ்வாறான தின்குழியமை செயல்முறைக்கு ஏதுவாக அமீபாவில் பல போலிக் கால்கள் காணப்படும். இவை தமது உருவத்தை மாற்றிக் கொள்ளக் கூடியன.  
அமீபாக்கள் பொதுவாக வெறும் கண்களால் பார்க்க முடியாதவையாகவும், நுணுக்குக்காட்டியின் உதவியுடன் பார்க்கப்படக் கூடியவையாகவுமே இருக்கும். அமீபாக்களில் மிகவும் அறியப்பட்டிருக்கும் இனமான *அமீபா புரோடியசு - Amoeba proteus*, அசையும்போது 220-740 μm நீளமுடையதாக இருக்கும். இதுவே பொதுவாக பெரிய அமீபாவாக அறியப்படுகின்றது. ஆனாலும் சில அமீபாக்கள் மில்லிமீட்டர் நீளம் கொண்டவையாகவும் வெறும் கண்ணால் பார்க்கக் கூடியவையாகவும் இருக்கும்.
# அமீபா

## அமீபாவின் இடப் பெயர்ச்சி

உயிரணு ஊனீர் பெருகி , உடலின் மேற்பரப்பில் ஏதேனும் ஒரு புள்ளியை நோக்கிப் பாயும்போது, அந்த இடம் பிதுங்கும். பிதுக்கத்தால் அமீபாவின் உடலில் நீட்சிகள் ஏற்படும். இந்த நீட்சிகள் போலிக் கால்கள் எனப்படும். போலிக் காலில் உயிரணு ஊனீர்ப்பெருக்கு அதிகரிக்க அதிகரிக்க நீண்டு அகலமாகிக் கொண்டே போகும். அமீபாவின் உடலும் அதற்குள் பெருக்கமடைவது போல் தோன்றும் இந்த முறையில் தான் அமீபா ஓரிடத்தை விட்டு இன்னோரிடத்திற்கு பெயர்ச்சி அடைகிறது.  
சில அமீபாக்களுக்கு போலிக்கால்கள் தாவரங்களுக்கு இருப்பது போலத் தோன்றும். இதன் காரணமாக அமீபா இனத்தைச் சேர்ந்த ஓரணுவுயிர்கள் வேர்க்காலிகள் வகுப்பு என அழைக்கப்படுகின்றன. வேர்களை ஒத்த இந்த போலிக்கால்கள் அமீபாவின் எந்தப் பகுதியிலும் தோன்றும். பின் இருந்த சுவடு தெரியாமல் மறைந்து போகும்.
# அமீபா

## அமீபா உணவு உண்ணும் முறை

அமீபா தனது இரையைப் பிடிக்கும் முறை அலாதியானது. ஓரணு பச்சைநீர்ப்பூண்டு ஏதேனும் எதிர்ப்பட்டால் அமீபாவின் உடலில் இன்னொரு போலிக்கால் உண்டாகும் சில நேரங்களில் நான்கைந்து கால்கள் கூட உருவாகும். போலிக் கால்கள் படிப்படியாக நீர்ப்பூண்டைச் சூழ்ந்து முற்றுகையிடும். பின் அதை நெருக்கிப்பிடித்து, உயிரணு ஊனீருக்குள் இழுத்துச் செல்லும். உயிரணு ஊனீரில் வெளிப்படும் செரிப்புநீர் நீர்ப்பூண்டைச் சூழ்ந்து கொள்ளும் போது சீரணக் குழி ஒன்று உருவாகும். இந்தக் குமிழியில் இரையானது (நீர்ப்பூண்டு) செரிப்பு நீரின் கரை தன்மையால் வினை புரியப்பட்டு நீர்மப் பொருளாக மாற்றப்படுகிறது. பின் செரிக்கப்படுகிறது. செரிக்கப்பட்ட உணவுப்பொருள்கள் அமீபாவின் உடற்பொருளை உருவாக்குகின்றன. அமீபா வாழ , வளர உதவுகின்றன.  
செரிக்கப்படாத உணவுப்பகுதி, அமீபாவின், உடலில் எந்தப் பகுதி வழியேயும் அல்லது ஊனீர்ப்பிளவின் வழியே வெளியேற்றப்பட்டு விடும். அதன் பின் இரையை உண்ண உருவாக்கப்பட்ட செரிமானக் குமிழி மறைந்துவிடும்.  
அமீபாக்கள் ஓரிரு உயிரணுக் கருவையும், சவ்வூடு பரவல் சமநிலையைப் பேணுவதற்காக எளிமையான புன் வெற்றிடத்தையும், கொண்டிருக்கும். உள்ளெடுக்கப்படும் உணவானது புன் வெற்றிடங்களில் சேமித்து சமிபாடு அடையச் செய்யப்படும்.